CELEX: 62020CN0582
Language: fi
Date: 2020-11-05 00:00:00
Title: Asia C-582/20: Ennakkoratkaisupyyntö – Înalta Curte de Casaţie şi Justiţie (Romania) 5.11.2020 – SC Cridar Cons SRL v. Administraţia Judeţeană a Finanţelor Publice Cluj ja Direcţia Generală Regională a Finanţelor Publice Cluj-Napoca

15.2.2021   
            
            
               FI
            
            
               Euroopan unionin virallinen lehti
            
            
               C 53/18
            
         
      Ennakkoratkaisupyyntö – Înalta Curte de Casaţie şi Justiţie (Romania) 5.11.2020 – SC Cridar Cons SRL v. Administraţia Judeţeană a Finanţelor Publice Cluj ja Direcţia Generală Regională a Finanţelor Publice Cluj-Napoca
      (Asia C-582/20)
      (2021/C 53/23)
      Oikeudenkäyntikieli: romania
      
         Ennakkoratkaisupyynnön esittänyt tuomioistuin
      
      Înalta Curte de Casaţie şi Justiţie
      
         Pääasian asianosaiset
      
      
         Valittaja: SC Cridar Cons SRL
      
         Vastapuolet: Administraţia Judeţeană a Finanţelor Publice Cluj ja Direcţia Generală Regională a Finanţelor Publice Cluj-Napoca
      
         Ennakkoratkaisukysymykset
      
      
                  1)
               
               
                  Onko yhteisestä arvonlisäverojärjestelmästä 28.11.2006 annettua neuvoston direktiiviä 2006/112/EY (1) ja Euroopan unionin perusoikeuskirjan 47 artiklaa tulkittava siten, että ne ovat esteenä kansalliselle lainsäädännölle, jossa säädetään, että annettuaan verotuspäätöksen, jossa evätään oikeus ostoihin sisältyvän arvonlisäveron vähentämiseen, veroviranomaisella on oikeus lykätä hallinnollisen oikaisuvaatimuksen käsittelyä sellaisen rikosoikeudellisen menettelyn ratkaisuun asti, joka saattaisi tuoda esiin muita objektiivisia seikkoja verovelvollisen osallisuudesta veropetokseen?
               
            
                  2)
               
               
                  Voiko unionin tuomioistuin vastaus edelliseen kysymykseen olla erilainen, jos verovelvolliseen voidaan hallinnollisen oikaisuvaatimuksen käsittelyn lykkäämisen ajan soveltaa väliaikaisia toimenpiteitä, joiden tarkoituksena on lykätä arvonlisäveron vähennysoikeuden epäämisen vaikutuksia?
               
            
         (1)  EUVL 2006, L 347, s. 1.